CELEX: 62016TN0725
Language: fi
Date: 2016-10-13 00:00:00
Title: Asia T-725/16: Kanne 13.10.2016 – Palos Caravina v. CdT

12.12.2016   
            
            
               FI
            
            
               Euroopan unionin virallinen lehti
            
            
               C 462/32
            
         Kanne 13.10.2016 – Palos Caravina v. CdT
   (Asia T-725/16)
   (2016/C 462/42)
   Oikeudenkäyntikieli: ranska
   
      Asianosaiset
   
   
      Kantaja: Maria José Palos Caravina (Luxemburg, Luxemburg) (edustajat: asianajajat A. Salerno ja P. Singer)
   
      Vastaaja: Euroopan unionin elinten käännöskeskus (CdT)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan käännöskeskuksen nimittävän viranomaisen päätöksen evätä kantajan pyyntö siitä, että hänelle toimitettaisiin lokakuussa 2015 tiedotettu päätös nimittää X espanjan kielen käännösyksikköön, sekä siltä osin kuin on tarpeen saman nimittävän viranomaisen 5.7.2016 tekemän päätöksen hylätä tästä epäämisestä tehty valitus
            
         
               —
            
            
               velvoittamaan vastaajan korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen ainoaan kanneperusteeseen, joka perustuu henkilöstösääntöjen 25 artiklan rikkomiseen.
   Kantaja katsoo nimittäin, että tiedotus henkilön ”saapumisesta” yksikköön ei täytä lainkaan mainitussa artiklassa säädettyä velvollisuutta julkistaa nimityspäätökset ja että säännöllisen julkistamisen puuttuessa jokaisella henkilöstön jäsenellä on oikeus vaatia kyseessä olevan nimityspäätöksen toimittamista. Euroopan unionin elinten käännöskeskuksen nimittävä viranomainen on siten loukannut tätä oikeutta tehdessään riidanalaisen päätöksen eli 23.12.2015 tehdyn päätöksen evätä mainitun päätöksen toimittaminen kantajalle.
   Kantaja katsoo myös, että se, että henkilöstösääntöjen 25 artiklaan perustuvaa oikeutta vastaan vedotaan henkilötietojen suojasta annettuun asetukseen N:o 45/2001, on tehoton, sillä vaikka oletettaisiin, että nimityspäätös kuuluu tässä asetuksessa suojattujen tietojen alaan, 25 artiklaa on pidettävä erityissäädöksenä, jolla annetaan kolmansille oikeus tutustua asiakirjoihin.